สมาคมประกัน-คปภ.ออกแรงเพิ่มตัวแทน
สมาคมประกันชีวิตคปภ.แข่งสร้างตัวแทนใหม่เพิ่ม ขยายสนามสอบ รับขยายตัวธุรกิจ
7 มิ.ย. 2555

สมาคมประกันชีวิตคปภ.แข่งสร้างตัวแทนใหม่เพิ่ม ขยายสนามสอบ รับขยายตัวธุรกิจ
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า ทางสมาคมประกันชีวิตไทยได้เปิดศูนย์สอบระบบคอมพิวเตอร์ในต่างจังหวัดเพิ่มขึ้นอีก 4 จังหวัด รวมเป็น 11 จังหวัด เพื่อรองรับกับจำนวนผู้สมัครสอบที่เพิ่มสูงขึ้นอย่างต่อเนื่อง ประกอบด้วย จ.เชียงใหม่ ชลบุรี ขอนแก่น สุราษฎร์ธานี สงขลา นครราชสีมา พิษณุโลก อุบลราชธานี อุดรธานี จันทบุรี และภูเก็ต
ทั้งนี้ ดูได้จากการสอบตัวแทนประกันชีวิตที่สอบผ่านสมาคมประกันชีวิตไทยในเดือน พ.ค.ที่ผ่านมา มีผู้สมัครสอบทั่วประเทศ 12,004 คน เพิ่มขึ้นจากช่วงเดียวกันของปีก่อน 8%
สำหรับยอดรวมของผู้สมัครสอบตั้งแต่เดือน ม.ค.พ.ค.ที่ผ่านมา มีทั้งสิ้น 57,810 คน เพิ่มขึ้นจากช่วงเดียวกันของปีก่อน 8% มา มีผู้สมัครสอบผ่านสมาคมรวมทั้งสิ้น 57,810 คน เพิ่มขึ้นจากระยะเดียวกันของปีก่อน ซึ่งมีผู้สมัครสอบ 53,493 คน จำนวน 4,317 คน หรือ 8% แต่มีผู้เข้าสอบ 41,819 คน สอบผ่าน 17,171 คน หรือ 41% ซึ่งอัตราการเติบโตที่สูงขึ้นอย่างน่าพอใจดังกล่าว แสดงว่าในปีนี้จะมีผู้สมัครสอบผ่านสมาคมไม่น้อยกว่า 1.36 แสนคน หรือเพิ่มขึ้นจากปีก่อนในอัตรา 5% อย่างแน่นอน 
“ขณะนี้มีหลายบริษัทมุ่งขยายตลาดประกันชีวิตไปสู่ประชาชนในต่างจังหวัดผ่านตัวแทนมากขึ้น ดังนั้นเพื่อรองรับการขยายตัวดังกล่าว สมาคมจึงขยายสนามสอบเพิ่มขึ้น” นางบุษรา กล่าว
นายประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) กล่าวว่า คปภ.ได้ขยายศูนย์สอบนายหน้าประกันภัยระบบคอมพิวเตอร์เพิ่มขึ้นอีก 1 แห่งเช่นกัน เพื่อรองรับผู้สนใจประกอบวิชาชีพเป็นนายหน้าประกันภัยที่มีปริมาณเพิ่มขึ้น ซึ่งตามกฎหมายกำหนดให้ผู้ที่จะเป็นตัวแทนได้ต้องผ่านการสอบความรู้เกี่ยวกับการประกันภัยและผ่านการอบรมตามหลักสูตรที่ คปภ.กำหนด